**NAKUP TERMINALOV IN**

**AVTOMATSKIH ZUNANJIH DEFIBRILATORJEV**

V mesecu juniju 2017 se je Občina Slovenske Konjice (v sodelovanju z Občino Vitanje in Občino Zreče) prijavila na javni razpis za prijavo predlogov investicijskih projektov za sofinanciranje investicij na primarni ravni zdravstvene dejavnosti v Republiki Sloveniji za leto 2017, ki bodo sofinancirane iz proračuna Ministrstva za zdravje ter vključene v Načrt razvojnih programov za leta trajanja investicije, objavljen v Uradnem listu Republike Slovenije dne 26.5.2017, številka objave Ob-2340/17.

Investicija predvideva nakupterminalov za reševalne postaje ZD Slovenske Konjice za uporabo v reševalnih vozilih za nenujne prevoze, in sicer enega (1) mobilnega in tri (3) ročne terminale ter nakup 4 (štirih) avtomatskih zunanjih defibrilatorjev – AED z zunanjo omarico, in sicer dva (2) za Zdravstveni dom Slovenske Konjice, enega (1) za Zdravstveno postajo Zreče in enega (1) za Zdravstveno postajo Vitanje.

Defibrilator je naprava, ki z govornimi navodili usmerja posameznika skozi postopek oživljanja človeka s srčnim zastojem. Namen uspešne defibrilacije je najhitrejša možna obnovitev spontanega krvnega obtoka z elektrošoki. Hiter odziv z defibrilatorjem v prvih dveh minutah poveča možnost preživetja za 60 odstotkov.

V mesecu septembru 2017 je bila podpisana pogodba o sofinanciranju sredstev v znesku 6.856,47 EUR. Terminali in defibrilatorji so že nabavljeni in montirani.

Vitanje, 8.11.2017